Foto: Caroline McCredie Mil Gibsonning «Vijdoniy sabablarga ko‘ra» filmi Avstraliya kinematografiya va televideniye taqdimotida yuqori mukofotga sazovor bo‘ldi. Bu haqda Deadline xabar bermoqda. Harbiy drama beshta yo‘nalish bo‘yicha mukofotlarni qo‘lga kiritgan. Bular sirasiga «Eng yaxshi film», «Eng yaxshi rejissyorlik ishi» va «Eng yaxshi original ssenariy» yo‘nalishlarini kiritish mumkin. Bundan tashqari, Endryu Garfild «Eng yaxshi aktyor», Xyugo Uiving esa «Ikkinchi plandagi eng yaxshi aktyor» yo‘nalishlarida g‘olib bo‘lishgan.